

 **GRADONAČELNIK**

KLASA:021-01/21-01/10

URBROJ:2186-16-01/1-22-3

Ludbreg, 31. ožujka 2022.

 Na temelju članka 35.b Zakona o lokalnoj i područnoj (regionalnoj) samoupravi („Narodne novine“, br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19, 144/20) te članka 62. Statuta Grada Ludbrega («Službeni vjesnik Varaždinske županije» br. 12/21) gradonačelnik Grada Ludbrega na 10. sjednici održanoj dana 24. svibnja 2022., podnosi

**IZVJEŠĆE O RADU**

**ZA RAZDOBLJE SRPANJ - PROSINAC 2021. GODINE**

1. **UVOD**

Sukladno zakonskim obvezama gradonačelnik dva puta godišnje podnosi

predstavničkom tijelu polugodišnja izvješća o svom radu.

 Kao nositelj izvršne vlasti Gradonačelnik obavlja poslove iz samoupravnog djelokruga Grada Ludbrega, sukladno ovlaštenjima utvrđenim Zakonom o lokalnoj i područnoj (regionalnoj) samoupravi, kao i odredbama drugih zakona kojima se uređuje prostorno i urbanističko planiranje, uređenje naselja, stanovanje, komunalno gospodarstvo, briga o djeci predškolskog uzrasta, odgoj i osnovno obrazovanje, primarna zdravstvena zašatita i socijalna skrb, kultura, tjelesna kultura i sport, zaštita potrošača, zaštita i unapređenje prirodnog okoliša, protupožarna zaštita i civilna zaštita, prome na području grada, održavanje nerazvrstanih cesta, te ostali poslovi sukladno posebnim zakonima.

 U obavljanju izvršne vlasti, Gradonačelnik utvrđuje i podnosi prijedloge općih akata koje donosi Gradsko vijeće Grada Ludbrega kao predstavničko tijelo, donosi opće i pojedinačne akte kada je za to ovlašten propisima, utvrđuje prijedlog Proračuna, polugodišnjeg i godišnjeg izvještaja o izvršavanju Proračuna, odlučuje o stjecanju i otuđenju pokretnina i nekretnina Grada čija pojedinačna vrijednost ne prelazi 0,5 % iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, upravlja prihoda i rashodima Grada i dr.

 Kroz ovlast gradonačelnika da usmjerava i nadzire rad upravnih tijela, u izvješću su sadržani poslovi i daje se prikaz poslova koje su obavljala i upravna tijela bilo prema gradonačelniku ili izravno prema građanima i pravnim osobama, a iz samoupravnog djelokruga Grada.

 Stručnu pripremu materijala za potrebe donošenja odluka od strane Gradonačelnika vršila su upravna tijela Grada Ludbrega, ustrojena odlukom Gradskoga vijeća.

1. **KOMUNALNE INVESTICIJE I JAVNA NABAVA**

 Gradnja komunalne infrastrukture izvršena je temeljem godišnjeg Programa izgradnje objekata i uređaja komunalne infrastrukture (u daljnjem tekstu: Programa) u Gradu Ludbregu za 2021. godinu, u skladu sa prihodima proračuna i učešćem i angažmanom građana i drugih izvora.

 Svi iznosi koji se navode, a odnose se na pojedini projekt navedeni su sa uključenim PDV-om 25%.

 **A)** **GRAĐENJE JAVNIH POVRŠINA**

 Od aktivnosti na uređenju javnih površina tijekom izvještajnog razdoblja srpanj – prosinac 2021. g. treba naglasiti da su u sklopu uređenja javnih površina izvršeni prethodno ugovoreni **radovi** **na uređenju parkirališta kod groblja u Ludbregu** (vrijednost izršenih radova: 893.527,39 kn, trošak nadzora: 15.000,00 kn, izvođač: Colas Varaždin d.d.).

 Također, izvedeni su radovi na sanaciji asfaltnog kolnika i staza na mostu preko Rijeke Bednje (do Ulice kardinala A. Stepinca) u vrijednosti od 32.286,50 kn.

Nakon što je u prethodnom izvještajnom razdoblju uspješno realiziran **projekt izgradnje igrališta i uređenja okoliša oko igrališta u naselju Hrastovsko**, koji je za sufinanciranje temeljem uspješne prijave koju je izvršio LAG Izvor odobrila APPRRR (Agencija za plaćanje u poljoprivredi, ribarstvu i ruralnom razvoju RH) tijekom izvještajnog razdoblja izvedeni su radovi na II. fazi uređenja sportskog centra u Hrastovskom u vrijednosti od 41.333,75 kn.

 Osim navedenog u ovom izvještajnom razdoblju izvršeni su prethodno ugovoreni radovi na izgradnji **košarkaškog igrališta** kod sportskih terena uz stadion NK Podravina u vrijednosti 543.666,25 kn, **radovi na postavi gumene sportske podloge i uređenju školskog igrališta** u Ludbregu u vrijednosti od 522.812,50 kn (uz sufinanciranje Osnovne škole Ludbreg tj. Varaždinske županije u iznosu od 254.000,00 kn), a uz to su još izvedeni i neophodni pripremni radovi u vrijednosti od 26.950,00 kn kao i radovi na uređenju igrališta za odbojku na pijesku kod OŠ Ludbreg u vrijednosti od 48.562,50 kn izvedeni od strane Oprema-Pit d.o.o..

U Kučanu Ludbreškom su također izvedeni radovi na uređenju igrališta za odbojku (vrijednost: 36.937,50 kn).

 Nadalje, nakon provedenog postupka javne nabave i sklapanja ugovora sa odabranim izvođačem započeli su **radovi** **na izgradnji atletske staze u Ludbregu** (ugovorena vrijednost radova =1.142.062,50 kn, uz sufinanciranje Ministarstva turizma i športa u iznosu od 280.000,00 kn) tako da su ulaganja u sportsku infrastrukturu na području Grada Ludbrega u 2021.g. bila značajna.

 U izvještajnom razdoblju okončani su u prethodnom razdoblju započeti radovi na uređenju šetnica na središnjem i zapadnom dijelu Otoka mladosti~~.~~

**GRAĐENJE NERAZVRSTANIH CESTA I RADOVI KOJE SUFINANCIRA ŽUPANIJSKA UPRAVA ZA CESTE I HRVATSKE CESTE**

 U izvještajnom razdoblju realiziran je dio projekata predviđenih Programom građenja komunalne infrastrukture u Gradu Ludbregu za 2021.

 U sklopu Plana Hrvatskih voda za upravljanje vodama za 2021. godinu (Program građenja sustavnih građevina za sanaciju klizišta - Građenje sustavnih građevina za sanaciju klizišta na području Grada Ludbrega) u prethodnom izvještajnom razdoblju prihvaćen je za sufinanciranje projekt **sanacije klizišta** **na području rudine Starjak na nerazvrstanoj cesti NC 3-022 u naselju Vinogradi Ludbreški,** sklopljen ugovor o sufinanciranju te provedeni postupci jednostavne nabave i sklopljeni ugovori za izradu projektne dokumentacije, radova i nadzora radova.

 Radovi su uspješno završeni u izvještajnom razdoblju.

 Ugovorom o sufinanciranju sanacije klizišta sklopljenim sa Hrvatskim vodama Hrvatske vode su sufinancirale projekt sa sveukupno 340.549,44 kn i to: izradu projektne dokumentacije, radove i nadzor radova.

 Projektna dokumentacija izrađena je u prethodnom izvještajnom razdoblju (vrijednost: 69.700,00 kn).

 Vrijednost izvršenih radova iznosila je 595.048,88 kn, trošak nadzora iznosio je 23.550,00 kn, sveukupno: 618.598,88 kn.

 Do završetka izvještajnog radova izvršeni su i radovi na **sanaciji klizišta uz Mirnu ulicu** u naselju Vinogradi Ludbreški(vrijednost radova =149.059,56 kn).

 **U izvještajnom razdoblju izvedeni su prethodno ugovoreni radovi na asfaltiranju nerazvrstanih cesta (odvojci ulica, manji zahvati) u zonama klijeti i kuća za odmor na području naselja Vinogradi Ludbreški, Globočec i Čukovec** (Globočec: dionica NC 3-090, Cvjetna ulica – nastavak nakon bivšeg klizišta, Čukovec: NC 3-092 do spoja sa državnom cestom DC-2, U Vinogradima ludbreškim: NC 3-128 - odvojak Križevačke ul., NC 3-034 do spoja sa LC 25098 te NC 3-053 i NC 3-049 - predio Graci)

 Ukupna vrijednost izvedenih radova: 515.328,71 kn.

U naselju Bolfan izvršeni su radovi na nerazvrstanoj cesti NC 3-113 Redvenica (nastavak ceste i odvojak Brijoni)u vrijednosti od =199.644,75 kn, a na području naselja Segovina radovi na na asfaltiranju dionice nerazvrstane ceste NC 3-102 u Segovini dužine zahvata 125 m, a širine 3 metra, u vrijednosti od 68.312,50 kn.

Osim svih prethodno navedenih radova ugovorena je i izrada glavnog i idejnog projekta građenja prometnice (ceste i oborinske odvodnje) ulice nove stambene zone Varoški vrti u Ludbregu te usluga izrade glavnog i idejnog projekta građenja prometnice (ceste i oborinske odvodnje) poduzetničke zone u naselju Hrastovsko.

**GRAĐENJE JAVNE RASVJETE**

 S obzirom da je u prethodnom izvještajnom razdoblju izvršena izgradnja nedostajuće javne rasvjete na dionici državne ceste DC 2 od izlaza iz naselja Poljanec do Šilec benza (dionica Ludbreške obilaznice),u ovom izvještajnom razdoblju je, nakon provedbepostupka javne nabave za realizaciju projekta „*Digitalizacija sustava javne rasvjete Grada Ludbrega kao dijela Smart city solutions“,* sklopljen ugovor sa odabranim izvršiteljem tvrtkom Energy Plus čiji stručnjaci su započeli sa ugradnjom opreme za regulaciju i upravljanje.

 Inteligentnim upravljanjem sustavom javne rasvjete mogu se ostvariti dodatne uštede na potrošnji i održavanju od 15-25%, a sustav pametnog upravljanja javnom rasvjetom sa čijom ugradnjom se započelo je rezultat istraživanja i razvoja domaćih stručnjaka.

 Projekt je odobren za sufinanciranje od strane FZOEU (Fonda za zaštitu okoliša i energetsku učinkovitost) prema odluci reg. broj 2021/01773 od 12. ožujka 2021., u okviru Javnog poziva za sufinanciranje projekta primjene koncepta „pametnih gradova i općina“, u iznosu od 40%. a ukupna vrijednost investicije je: 1.034.901,25 kn.

 **Projekt** predstavlja dio postizanja ciljeva kroz predložene mjere iz Strategije razvoja grada Ludbrega od listopada 2018. i to pod Ciljem 3. Energetska učinkovitost i zaštita okoliša navedenih mjera 3.1.1.Pametna rasvjeta i 3.1.2. Informativni e-alati.

**D) IZGRADNJA I ADAPTACIJA OBJEKATA TE OSTALI PROJEKTI**

**D1) Radovi na sanaciji i adaptaciji i objekata u vlasništvu Grada Ludbrega**

 U okviru projekta ***„****Unapređenje kontinentalnog turizma turističkom valorizacijom povijesno-kulturne baštine Grada Ludbrega“* kroz Operativni program Konkurentnost i kohezija 2014. – 2020., u izvještajnom razdoblju su okončani **građevinsko-obrtnički radovi na pročelju i cinktoru Crkve Sv. Trojstva u Ludbregu**, koji su uključivali radove obnove fasade i građevinske radove obnove cinktora, a ukupna vrijednost radova izvršenih radova iznosila je: 1.365.170,76 kn, uz sufinanciranje u iznosu od 815.000,00 kn.

 Nakon prethodno radova na sanaciji krovišta i adaptaciji prostorija na 1. katu zgrade gradske uprave (zapadno krilo dvorca Batthyany), nakon potpisa ugovora sa odabranim izvođače Tehnix iz Preloga **i ishodjenja građevinske dozvole** izvršeni su pripremni radovi te radovi u sklopu **projekta dogradnje vertikalne podizne platforme – dizala** (vrijednost radova i opreme =548.750,00 kn).

 U sklopu ove točke u izvještajnom razdoblju izvršeni su i radovi na adaptaciji ili održavanju više objekata u vlasništvu Grada: **izvođenje radova na adaptaciji dotrajalog krovišta Društvenog doma u Čukovcu** u vrijednosti od 178.750,00 kn (uz sufinanciranje Srpskog narodnog vijeća u iznosu od 45.000 kn), adaptacija krovišta Vatrogasnog doma u Ludbregu (vrijednost izvedenih radova: 182.619,28 kn) te izrada sustava grijanja u društvenom domu u Globočecu (vrijednost: 71.646,25 kn).

 Do završetka izvještajnog razdoblja naručena je izrada projektne dokumentacije rekonstrukcije društvenog doma u Selniku (sa prenamjenom dijela prostora u mini sportsku dvoranu) te izvršeni radovi na uređenju zgrade i zemljišta oko pomoćne zgrade Mlina u Ludbregu .

 Za navedeni objekt izrađeno je Idejno rješenje prenamjene i uređenja prostora zgrade uprave „stare pekare“ i garaže za potrebe uređenja STEM centra u Ludbregu (vrijednost ugovora : 41.187,50 kn).

 **D2) *Ostali projekti***

U izvještajnom razdoblju započeli su prethodno ugovoreni radovi za ugradnju **uređaja za aerobno biološko pročišćavanje otpadnih voda** Proizvođača Tehnix d.o.o.) **na lokaciji Kalnička ulica u Ludbregu** (sveukupna vrijednost projekta: 354.633,13 kn, od čega oprema za Biorotor: 246.000,00 kn, a vrijednost pripremnih radova: 108.633,13 kn).

 Namjena uređaja je aerobno biološko pročišćavanje otpadnih voda: sanitarnih – fekalnih ili industrijskih otpadnih voda, a uređaj se isporučuje u kompletu sa prihvatnom komorom.

U sklopu **Programa suradnje INTERREG V-A Mađarska – Hrvatska 2014-2020** i u sklopu EU projekta Via Sant Martin (ID: HUHR/1901/2.1.3/0138), u izvještajnom razdoblju nastavljeni su **radovi na izgradnji i opremanju kamp odmorišta za turiste / hodočasnike / posjetitelje u Ludbregu (ukp. vrijednost: 375.000,00 kn, uz sufinanciranje iz EU fondova: 278.630,00 kn)**

1. **KOMUNALNI SUSTAV, IMOVINA I URBANIZAM**

**III.1. KOMUNALNO, POLJOPRIVREDNO I PROMETNO REDARSTVO**

 U drugoj polovici 2021. g., na području Grada Ludbrega obavljeno je 27 očevida zapuštenih parcela, te je izdano 10 rješenja u vezi privođenja katastarskih čestica svojoj svrsi, a u cilju uređenja naselja.

 Prema Odluci o nerazvrstanim cestama Grada Ludbrega postupalo se u 4 slučajeva, gdje su prekršitelji nakon izrečene opomene postupili po nalogu komunalnog redarstva, a u svezi čišćenja zaštitnog pojasa ceste, zbog smanjene vidljivosti u prometu, a koje je bilo uzrokovano neuređenjem drveća i grmlja koje raste uz među nerazvrstane ceste.

Sukladno Odluci o agrotehničkim mjera poslano je 5 upozorenja u svezi uklanjanja ambrozije s nekretnine.

 Ujedno su bile poslane 3 opomene zbog nepropisnog spaljivanja otpada na dvorištima i vrtovima.

 Izdane su dvije obavijesti o počinjenom prekršaju, što od strane prometnog redarstva što od strane komunalnog redarstva te je naplaćeno 2.400,00 kn prekršajnih kazni, s time da su neki od predmeta, sa većim prekršajnim kaznama na prekršajnom sudu te se očekuje i više financijske koristi u navedenom vremenskom razdoblju. Ujedno je izdano 7 opomena o počinjenom prekršaju za automobile koji su prvi put u prekršaju.

 Iz dijela Zakona o građevinskoj inspekciji možemo navesti dva nadzora ruševnih zgrada koje su nakon provedenog postupka sanirane.

 Nadalje, izdano je 34 odobrenja za korištenje javnih površina, ukupnog prihoda od 28.827,00 kn., te 3.240,00 naknada za reklame. U komunalnom redarstvu su obavljeni i svi poslovi u vezi prodaje, naplate i kontrole tržnih mjesta za Svetu nedjelju, te je time postignuti financijski učinak u iznosu od 397.705,00 kn. Napravljeni su i svi poslovi u vezi privremenih strujnih priključaka za Svetu nedjelju gdje se prema potrebi od HEP-a zatražilo privremene priključke na EE, kako bi izlagači imali primjerene uvjete za rad.

 Naplaćena je jedna šteta od osiguranja, zbog uništavanja javne imovine prilikom prometnih nesreća.

 Poslano je 10-tak izvješća i dopisa županiji o stanju okoliša i ostalim zahtjevima. Upućeno je 17 dopisa Županijskoj upravi za ceste i Hrvatskim cestama, u svrhu poboljšanja stanja sigurnosti cestovnog prometa na području Grada Ludbrega, te 3 dopisa Hrvatskim vodama u svrhu poboljšanja funkcionalnosti odvodnih kanala na području Grada Ludbrega, a iz njihove nadležnosti.

 Kao ostale poslove možemo navesti opomene zbog nezakonitog držanja pasa, rušenje starih i dotrajalih stabala, micanje protupravno postavljenih predmeta s javne površine, kao i uklanjanje plakata, micanje s javnih parkirališta neregistriranih automobila koja nisu u voznom stanju, opomene u vezi nepropisnog ispuštanja otpadnih voda, provođenje potrebnih DDD mjera, redoviti kontrolni pregledi dječjih igrališta, izdavanje Rješenja o postavljanju reklamnih predmeta.

 U drugoj polovici 2021.g. proveden je postupak davanja u zakup neizgrađenog građevinskog zemljišta u vlasništvu Grada Ludbrega za poljoprivrednu obradu zbog isteka prethodnih Ugovora.

 U suradnji sa Policijskom upravom Varaždinskom, Županijskom upravom za ceste, te Hrvatskim cestama konstantno se radi na prevenciji prometnih nesreća te se u skladu s time poduzimaju mjere kako bi se smanjio broj prometnih nesreća te broj poginulih ili ozlijeđenih u prometu. S tim ciljem, prometno redarstvo je po cijelom Gradu izvršilo pregled prometnih znakova te se zamijenilo one dotrajale, napravilo se prometno uređenje prometa na lokacijama gdje se utvrdila potreba. Na inicijativu Grada Ludbrega, a u vezi izgradnje pješačkog prijelaza Ulici bana Josipa Jelačića (državna cesta D24) gdje je prometno redarstvo odradilo sve poslove u vezi ishođenja potrebnih suglasnosti i pripreme projekta.

 U više navrata se pomagalo PP Ludbreg u utvrđivanju počinitelja prekršaja i kaznenih djela, a pregledavanjem snimaka od gradskog video nadzora.

Prometno redarstvo je sudjelovalo u organizaciji Svete nedjelje na način da je izradom Prometnog elaborata ishodilo dozvolu od Policijske uprave Varaždinske za posebnu regulaciju prometa.

 Ujedno, svi poslovi vezani za rampe kao i izdavanje daljinskih upravljača za rampe, odrađuje se u prometnom redarstvu, kao i izdavanje godišnjih povlaštenih parkirnih karata.

 Hrvatsak.

U drugih pola godine bilo je 15 intervencija u suradnji sa Veterinarskom stanicom Ludbreg, od toga u vezi napuštenih pasa (9), kao i skupljanje lešina životinja s prometnica i javnih površina (5).

 U zimsko vrijeme provodila se kontrola čišćenja snijega od strane građana i pravnih osoba i nije bilo potrebe za izricanjem prekršajnih mjera.

 Nadalje, Lukomu d.o.o. naloženo je više od 50 radnji prema programu Redovnog održavanja komunalne infrastrukture te Ugovora o održavanju nerazvrstanih cesta Grada Ludbrega.

 **III.2. IMOVINA (IMOVINSKO – PRAVNI ODNOSI)**

 **a) KUPOPRODAJA NEKRETNINA**

 U izvještajnom razdoblju dana 19.10.2021. sklopljen je ugovor o kupoprodaji čkbr. 2692/14 u k.o. Ludbreg, površine od 295 m2, za kupoprodajnu cijenu od 58.300,00 kn s kupcima: Đuro i Anica Bohnec, Ludbreg, Trg slobode 1, direktnom prodajom iz razloga što zbog svojeg oblika i površine ne predstavlja samostalnu građevnu parcelu na kojoj je moguće graditi, a jedino neposredno graniči s čkbr. 1408 u k.o. Ludbreg, koja je u vlasništvu kupaca i na kojoj je izgrađena stambena zgrada s garažama do kojih je moguć prometni prilaz jedino s nekretnine koja je predmet kupoprodaje.

 **b) ZAKUP I KORIŠTENJE POSLOVNOG PROSTORA**

U izvještajnom razdoblju, s dosadašnjim zakupcima gradskih poslovnih prostora kojima je istekao zakup poslovnog prostora, sukladno odredbi članka 6. Zakona o zakupu i kupoprodaji poslovnog prostora (NN br. 125/2011., 64/2015. i 112/2018.), produljen je zakup na novo petogodišnje razdoblje, i to sa slijedećim zakupcima:

* ARBI d.o.o., Vinogradi Ludbreški, Kratka ulica 10 – u pogledu poslovnog prostora u sportskoj dvorani u Ludbregu, etaže br. 7., ukupne površine od 154,23 m2, za mjesečnu zakupninu od 2.188,00 kn i paušalni iznos za sve režijske troškove od 424,00 kn;
* FIZIOCENTAR IMPULS j.d.o.o., Ludbreg, Zagorska ulica 11 – u pogledu poslovnog prostora u sportskoj dvorani u Ludbregu, etaže br. 10., ukupne površine od 64,26 m2, za mjesečnu zakupninu od 912,00 kn i paušalni iznos za sve režijske troškove od 176,00 kn;
* Udruga vinogradara „TRSEK“ Ludbreg, Ludbreg, Trg Svetog Trojstva 16 – u pogledu poslovnog prostora u zgradi Srednje škole Ludbreg, u podrumu, ukupne površine od 72,35 m2, za mjesečnu zakupninu od 506,45 kn;
* Servisni obrt „ELEKTROTERM“ vl. Drago Premec, Ludbreg, Frankopanska 7 – u pogledu poslovnog prostora u sportskoj dvorani u Ludbregu, etaže br. 2, ukupne površine od 58,09 m2, za mjesečnu zakupninu od 1.161,80 kn.

 **III. 3. URBANIZAM**

 S obzirom na novonastale potrebe u provedbi zahvata u prostoru, tijekom mjeseca rujna 2021. godine izrađen je nacrt Odluke izmjena i dopuna prostorno planske dokumentacije i to Prostornog plana uređenja Grada Ludbrega i Urbanističkog plana uređenja Ludbreg. Sukladno Zakonu o prostornom uređenju, gradonačelnik Grada Ludbrega donosi Odluku o provedbi provođenja postupka traženja mišljenja o potrebi provedbe postupka strateške procjene utjecaja na okoliš i postupka ocjene o potrebi strateške procjene nacrta Odluke o izradi V. Izmjena i dopuna prostornog plana uređenja Grada Ludbrega.

 Nakon provedenog potupka te ishođenog mišljenja Upravnog odjela za poljoprivredu i zaštitu okoliša Varaždinske županije da za V. izmjene i dopune Prostornog plana uređenja Grada Ludbrega ne treba provesti postupak strateške procjene utjecaja na okoliš i da je postupak ocjene o potrebi strateške procjene proveden sukladno Zakonu o zaštiti okoliša i Uredbi o strateškoj procjeni utjecaja strategije, plana i programa na okoliš, gradonačelnik donosi Odluku u kojoj se utvrđuje da nije potrebno provesti postupak strateške procjene utjecaja na okoliš za izradu nacrta Odluke o izradi V. izmjena i dopuna Prostornog plana uređenja Grada Ludbrega te se ista, kao i nacrt Odluke o izradi VI. izmjena i dopuna urbanističkog plana uređenja Ludbreg, upućuje na Gradsko vijeće Grada Ludbrega.

 Gradsko vijeće Grada Ludbrega donijelo je 28. prosinca 2021. godine Odluku o izradi V. Izmjena i dopuna prostornog plana uređenja Grada Ludbrega i Odluku o izradi VI. izmjena i dopuna urbanističkog plana uređenja Ludbreg. Daljnji postupak donošenja izmjena i dopuna prostorno planske dokumentacije nastavlja se u slijedećem izvještajnom razdoblju

 **IV. RAZVOJNI PROJEKTI, PODUZETNIŠTVO I TURIZAM**

1. **PROGRAM '' PODUZETNIK 3 ''**

 U skladu sa programima u gospodarstvu, nastavljen je program ''Poduzetnik 3'' po kojem Grad Ludbreg sudjeluje u subvenciji kamata na poduzetničke kredite s 1% za uslužene djelatnosti te s 2% na proizvodne djelatnosti.

 Minimalni iznos kredita je 35.000,00 kuna, a maksimalni iznos nije određen već ovisi o kvaliteti projekta i kreditnoj sposobnosti poduzetnika. To su krediti za gospodarstvo i poljoprivredu kojima se želi poticati razvoj malog gospodarstva. Odobreni krediti mogu se koristiti za:

* kupnju građevinskog i pripadajućeg zemljišta,
* kupnju, izgradnju, uređenje ili proširenje objekata,
* nabavu opreme ili pojedinih dijelova opreme za pogone smještene na području Grada Ludbrega,
* nabavu prijevoznih sredstava u funkciji poduzetništva,
* obrtna sredstva

 Ugovori o realizaciji poduzetničkih kredita su potpisani sa sedam banaka: Zagrebačka banka, Varaždinska banka, Podravska banka, Privredna banka Zagreb, Raiffeisen banka, Erste banka i Hrvatska poštanska banka, te su isti prestali važiti 30. lipnja 2021. godine.

 U razdoblju od 01.07.- 31.12.2021. godine nije odobren niti jedan kredit za poduzetničke aktivnosti od strane poslovnih banaka, dok je plaćen iznos subvencija kamata na kredite u iznosu od 2.634,68 kn.

1. **PROGRAM '' KREDITOM DO USPJEHA''**

 Grad Ludbreg i u 2021. godini pokazuje interes za poticanje razvoja poduzetništva kroz Program „Kreditom do uspjeha 2014.“ putem Mjere 1. - Kreditom do konkurentnosti.

 Prema ovom Programu, Ministarstvo gospodarstva i održivog razvoja i Grad Ludbreg sudjeluju u subvenciji kamate na poduzetničke kredite. Grad Ludbreg sudjeluje u subvenciji kamate na poduzetničke kredite u visini od 2 p.p. za proizvodne djelatnosti i 1 p.p. za uslužne djelatnosti. Minimalni iznos kredita koji se subvencionira iznosi 100.000,00 kn pa do maksimalnog iznosa do 5.000.0000,00 kn.

 Krediti se  mogu odobravati za  financiranje ulaganja u:

* kupnju, izgradnju, uređenje ili proširenje gospodarskih objekata
* kupnja nove opreme ili pojedinih dijelova opreme
* obrtna sredstva do 20% (za projekte iz uslužne djelatnosti) i do 30% (za projekt iz proizvodne djelatnosti) iznosa ukupno odobrenog kredita

 Prema ovom Programu nije odobren nijedan kredit za poduzetničke aktivnosti na području grada Ludbrega te je u razdoblju od 01.07.2021.-31.12.2021. plaćen iznos subvencija kamata na kredite u iznosu od 9.184,30 kn.

1. **PROGRAM POTPORA U POLJOPRIVREDI NA PODRUČJU GRADA**

 Na temelju Programa potpora u poljoprivredi 2021. - 2022. godine u razdoblju od 01.07.-31.12.2021. godine isplaćen je ukupno iznos od 315.502,00 kn za subvencije.

 Dana 03. svibnja 2021. godine raspisan je Javni poziv za dodjelu potpora male vrijednosti za poticanje malih proizvođača svinja na području Grada Ludbrega za 2021. godinu koji je bio otvoren do 02. kolovoza 2021. godine. Po ovom Javnom pozivu osigurano je 170.000,00 HRK u Proračunu Grada Ludbrega. Odobreno je ukupno 87 zahtjeva u iznosu od 196.500,00 kn stoga je i povećan ukupan iznos dodijeljenih sredstava po Javnom pozivu.

 Istog je datuma raspisan Javni poziv za dodjelu potpora male vrijednosti za poticanje uzgoja i držanja mliječnih krava na području Grada Ludbrega za čije je provođenje u Proračunu Grada Ludbrega osigurano 30.000,00 HRK. Odobreno je ukupno 11 zahtjeva u iznosu od 11.500,00 kuna.

 Za mjeru 3: Potpora za umjetno osjemenjivanje stoke (krava, junica, krmača) utrošeno je 14.240,00 kuna, a za ostale mjere iz Programa ukupno 93.262,00 kuna za 19 zahtjeva.

 Programom potpora u poljoprivredi na području Grada Ludbrega za razdoblje 2021.-2022. godine financiraju se slijedeće mjere:

Mjera 1: Potpora za nabavu loznih sadnica

Mjera 2: Potpora za nabavu novih vrsta voćnih sadnica te dugogodišnjih nasada

Mjera 3: Potpora za umjetno osjemenjivanje stoke (krava, junica, krmača)

Mjera 4: Potpora za nabavu i postavljanje sistema za navodnjavanje

Mjera 5: Potpora za nabavu i postavljanje staklenika i plastenika

Mjera 6: Potpora za nabavu sadnica povrća, cvijeća i sjemenja u plastenicima i

 staklenicima

Mjera 7: Potpora za održivu poljoprivredu

Mjera 8: Potpora za edukaciju poljoprivrednika

Mjera 9: Potpora za okrupnjavanje zemljišta

Mjera 10: Potpora za financiranje uzimanja uzoraka krvi konja

Mjera 11: Potpora za poticanje malih proizvođača svinja – poticaj za uzgoj i držanje

 svinja

Mjera 12: Potpora za uzgoj i držanje mliječnih krava

Mjera 13: Potpora za nabavu i postavljanje sustava za zaštitu višegodišnjih

 nasada od tuče

Mjera 14: Potpora za nabavu novih košnica, pčelarske opreme i pčelinjih zajednica

Mjera 15: Potpora za poticanje rasta i razvoja poljoprivrednih zadruga

1. **PROGRAM MJERA POTICANJA RAZVOJA PODUZETNIŠTVA NA PODRUČJU GRADA**

 U razdoblju od 01. srpnja do 30. studenog 2021. godine odobreno je ukupno 23 zahtjeva, te je isplaćeno 109.658,24 kuna.

 Program mjera poticanja razvoja poduzetništva na području Grada Ludbrega za razdoblje 2021.-2023. godine kojim se financiraju slijedeće mjere:

 PODRUČJE 1. Poticanje investicija u poduzetničkim zonama i Gradu Ludbregu

 Mjera 1.1. Kupnja zemljišta u Poduzetničkim zonama u Ludbregu po povlaštenoj cijeni

 zemljišta (bez infrastrukture)

 Mjera 1.2. Oslobođenje plaćanja komunalne naknade

 Mjera 1.3. Sufinanciranje troškova zakupa poslovnog prostora

 PODRUČJE 2. Jačanje konkurentnosti poduzetnika

 Mjera 2.1. Subvencioniranje nabave i ugradnje novih strojeva i opreme

 Mjera 2.2. Subvencioniranje inicijalnih troškova pokretanja gospodarske aktivnosti

 poduzetnika početnika

 Mjera 2.3. Sufinanciranje razvoja komercijalizacije inovativnog proizvoda ili usluga

 Mjera 2.4. Subvencioniranje certificiranja proizvoda

 PODRUČJE 3. Obrazovanje u poduzetništvu

 Mjera 3.1. Programi razvoja poduzetničkih sposobnosti mladih i poticanje razvoja

 učeničkih zadruga i sl.

 Mjera 3.2. Program „Inkubator za kreativne industrije“

 Mjera 3.3. Subvencioniranje troškova naukovanja u deficitarnim zanimanjima

 Mjera 3.4. Sufinanciranje troškova polaganja majstorskih i stručnih ispita

 PODRUČJE 4. Razvoj poduzetništva u sektoru turizma

 Mjera 4.1. Potpora za razvoj poduzetništva u turizmu

 Mjera 4.2. Potpora za razvoj MICE industrije

 Mjera 4.3. Potpora za podizanje kvalitete i konkurentnosti objekata za smještaj

 Mjera 4.4. Otvorena vrata turističke ponude Grada Ludbrega

 Mjera 4.5. Potpora za organizirani dolazak izletnika

 PODRUČJE 5. FINANCIRANJE PODUZETNIŠTVA

 Mjera 5.1. Subvencioniranje kamatne stope za poduzetničke kredite

 Mjera 5.2. Subvencioniranje kamatne stope za kredite prema programu „Kreditom do

 uspjeha 2014.“

1. **OSNIVANJE PODUZETNIČKE ZONE APATIJA**

 Na 4. sjednici Gradskog vijeća Grada Ludbrega, dana 29. listopada 2021. godine Odlukom je osnovana Poduzetnička zona Apatija.

Poduzetnička zona Apatija ukupne je površine oko 30,5 ha i u cijelosti je neizgrađena. Planirana raspoloživa površina namijenjena poduzetnicima za obavljanje poduzetničkih aktivnosti iznosi oko 28,9 ha, a ostala površina od oko 1,6 ha namijenjena je za prometnu infrastrukturu.

1. **SAJMOVI I MANIFESTACIJE U ORGANIZACIJI GRADA LUDBREGA**
	1. **„29. LUDBREŠKI SEJEM“**

 „29. Ludbreški sejem“ održao se od 02. - 05. rujna 2021. godine na prostoru Trga Svetog Trojstva, ispred zgrade Hrvatske Pošte i Zagrebačke banke, na prostoru parka dvorca Batthyany te u atriju dvorca Batthyany. Na Ludbreškom sejmu“, izlagalo je ukupno 55 izlagača, a sve je bilo organizirano uz pridržavanje protuepidemijskih mjera koje su definirane od strane Stožera civilne zaštite Republike Hrvatske i Hrvatskog zavoda za javno zdravstvo. Od prodaje štandova naplaćen je iznos od 59.945,00 kn.

 Ludbreški sejem je gospodarska manifestacija koja okuplja lokalne gospodarstvenike te stvara poduzetničke prilike, povezuje poslovne partnere i jača poduzetničke kapacitete poduzetnika te obrtnika

* 1. **„CINKUŠ ADVENTSKI“**

 Grad Ludbreg je u suradnji s Turističkom zajednicom Grada Ludbrega organizirao tradicionalni božićni sajam “Cinkuš adventski” koji se održao u nedjelju 19. prosinca 2021. godine na prostoru novouređenog Zanatskog trga i pripadajuće šetnice. Osim raznolikog izložbeno-prodajnog dijela manifestacije na kojem je predstavljen božićni asortiman i proizvodi lokalnih OPG-ova, organiziran je i bogati kulturno-zabavni program sa nastupima dječjeg vrtića i udruga sa područja grada.

Na božićnom sajmu sudjelovalo je ukupno 15 izlagača.

* 1. **„SAJAM SPORTSKE OPREME I ZDRAVE PREHRANE“**

 Grad Ludbreg je u suradnji s Turističkom zajednicom Grada Ludbrega i tvrtkom „AD Events and Sports j.d.o.o.“ organizirao Sajam sportske opreme i zdrave hrane na Otoku Mladosti 10. srpnja 2021. godine. Uz održan sajam i sudjelovanje 7 izlagača sa ponudom sportske opreme i zdrave hrane, odvijale su se različite sportske aktivnosti u sklopu „Aktivnog ljeta u Ludbregu“.

1. **LOKALNA AKCIJSKA GRUPA ''IZVOR''**

 Najvažniji poslovi LAG-a „Izvor“ u prošlom periodu bile su pripreme za raspis i sam raspis četvrtog natječaja Lokalne akcijske grupe „Izvor“ – „2.2.1. „Obnova/modernizacija društvene infrastrukture ruralnog područja. Zaposlenici LAG-a „Izvor“ prije raspisa samog natječaja prolazili treninge i edukacije. Prijave na natječaj krenule su od 15.03.2022. godine te maksimalno sufinanciranje po projektu iznosi 47.000,00 EUR, dok je ukupno rezerviran iznos od 3.160.846,95 HRK.

 U 2021. godini ured LAG-a „Izvor“ nastavio je svim aktivnostima vezanim uz pomoć članovima u pripremnim aktivnostima vezanima uz prijavu na raspisane natječaje. Za Udruge LAG je izradio 35 prijava na natječaje (općinske, županijske i nacionalne) te nam je trenutno još 5 prijava u pripremi. Osim pisanja natječaja s udrugama redovno komuniciramo i pomažemo im oko poslova vezanih uz tekući rad udruga (prilagođavanje statuta, dokumentacija, financijskih izvještaja i slično). Osim udruga Lag je aktivno radio i s poslovnim sektorom s područja LAG-a „Izvor“ gdje je savjetovao i pomagao poduzetnicima u pisanju poslovnih planova vezanih za dobivanje subvencioniranih poticajnih kredita.

 Osim spomenutih najvažnijih poslova u proteklom razdoblju u uredu LAG „Izvor“ održano je više od 60 osobnih savjetovanja s budućim potencijalnim korisnicima mjera PRRRH te ostalih otvorenih javnih natječaja na županijskoj , državnoj i europskoj razini.

1. **POLJOPRIVREDNA ZADRUGA „LUDBREŠKI KRAJ“**

 U periodu od srpnja do prosinca 2021. godine Poljoprivredna zadruga Ludbreški kraj, odnosno njezini zadrugari i kooperanti isporučili su proizvedeno povrće Podravci d.d. iz Koprivnice sukladno potpisanom Ugovoru početkom godine. Tako je u 2021. godini za potrebe Podravke ukupno proizvedeno 236 tona i 250 kilograma povrća. Za razliku od 2020. godine kada je proizvedeno 196 tonu i 400 kilograma povrća to je povećanje za 20,29% u odnosu na prošlu godinu.

 U 2021. godini proizvedeno je 152 tone paprike, gotovo 35 tona krastavaca kornišona i 50 tona patlidžana. Navedeno povrće proizvodili su članovi zadruge ali i kooperanti s Ludbreškog i šireg područja na dva otkupna mjesta – u sjedištu zadruge u Hrastovskom gdje se odvijao kompletan otkup krastavaca kornišona te na otkupnom mjestu u Dubovici (Općini Veliki Bukovec). Sukladno potpisanim Ugovorima (ukupno su potpisana 55 Ugovora) s proizvođačima, svima njima su do kraja 2021. godine isplaćena sva novčana sredstva za proizvedeno povrće te se započelo s planiranjem nove poljoprivredne sezone.

 Uspješno je završena prva godina korištenja Agrivi softvera tijekom koje su poljoprivrednici uspostavili svoje račune i započeli unositi podatke kako bi u budućnosti unaprijedili svoje gospodarstvo. Na temelju njihovog zadovoljstva prilikom korištenja istog krenulo se u realizaciju i dogovor za korištenje Agrivi softvera i u 2022. godini. Ukratko, AGRIVI softver je jedno od vodećih globalnih rješenja za upravljanje poljoprivrednom proizvodnjom diljem svijeta, a koristi se u više od 100 država svijeta te smo izuzetno zadovoljni da će ga i dalje koristiti naši poljoprivrednici te na taj način unaprijediti svoje poljoprivredno gospodarstvo.

 Krajem godine Zadruga je oformila partnersku skupinu od 13 lokalnih proizvođača te su zajedno prijavili projekt na II. Natječaj za provedbu Mjere Podmjera 16.4 - „Potpora za horizontalnu i vertikalnu suradnju sudionika u opskrbnom lancu za uspostavljanje i razvoj kratkih opskrbnih lanaca i lokalnih tržišta te za promicanje aktivnosti u lokalnom kontekstu u vezi s razvojem kratkih opskrbnih lanaca i lokalnih tržišta" ,16.4.1 „Kratki lanci opskrbe i lokalna tržišta" objavljenog 20. kolovoza 2021. Iznos tražene potpore iznosi 736.760,00 kuna a predviđeno vremensko trajanja projekta je 36 mjeseci.

 Na obostrano zadovoljstvo učinjeni su i prvi koraci za nastavak poslovne suradnje te proširenje iste sa Podravkom iz Koprivnice i u narednoj sezoni 2022. godini.

1. **VAROŠKI VRTI**

 Grad Ludbreg je i u 2021. godini nastavio s projektom „Varoški vrtovi“ u sklopu kojega je zainteresiranim građanima koji nemaju vlastiti vrt, a žele se zdravo hraniti, dao na korištenje pripremljeno zemljište koje se nalazi na lokaciji koja nosi naziv „Varoški vrtovi“ po čemu je i sam projekt dobio ime.

Poljoprivredna parcela, čk.br. 1757 k.o. Ludbreg u površini od 1789 m2, nalazi se na području Grada Ludbrega (lokacija rudina: Vrti, južno od Ulice Ljudevita Gaja). Za korištenje je dostupno 25 vrtnih parcela površine 50 m².

 Zemljište je korisnicima dano na raspolaganje kroz vremensko razdoblje od dvije godine s mogućnošću produljenja korištenja. Pravo podnošenja zahtjeva za davanje na korištenje vrtne parcele ima osoba s prebivalištem na području Grada Ludbrega.

 Trenutno nema slobodnih parcela.

1. **PRIPREMA I REALIZACIJA PROJEKTA**
	1. **PROJEKTI U TIJEKU REALIZACIJE**
2. Projekt **„Zaželi Ludbreg“**  predstavlja nastavak financiranja aktivnosti prethodnog Poziva „Zaželi – program zapošljavanja žena“. Nositelj projekta je Grad Ludbreg, a partneri su Hrvatski zavod za zapošljavanje, Regionalni ured Varaždin, Centar za socijalnu skrb Ludbreg, Općina Martijanec, Općina Sveti Đurđ, Općina Mali Bukovec i Općina Veliki Bukovec. Preko projekta zaposleno je 20 teško zapošljivih žena na 12 mjeseci te je obuhvaćeno ukupno 165 korisnika (starijih osoba u nepovoljnom položaju). Postotak sufinanciranja iznosi 100%. Ukupan iznos projekta iznosi 1.815.150,00 kuna.
3. Projekt **„European elections and democracy in a digital age supporting participation and digital culture“ akronima DIGICA** provodi se u okvirima programa Europa za Građane. Glavni cilj projekta je pružanje europskim lokalnim, regionalnim političarima i građanima alate za poticanje građanskog sudjelovanja u eri digitalne kulture. Projektne aktivnosti usredotočit će se na pomaganje kreatorima politika i građanima da se snađu u digitalnom medijskom okruženju, na poticanje građanskog angažmana putem medija i na inovativne načine sudjelovanja u političkim procesima poput e-savjetovanja, kreiranja e-politika te uspostavu digitalnih zajednica.
4. U provedbi je projekt „**Democratic Deficit" Of The European Union“** u okvirima programa Europa za Građane. Projekt se odnosi na upoznavanje građana o institucijama Europske Unije s ciljem smanjivanja demokratskog deficita i približavanja politika Unije građanima. Nositelj projekta je San Gregorio Magno iz Italije, po projektu se planira direktno uključiti preko 100 sudionika i ini će biti implementiran kroz 2020. godinu.
5. U provedbi je projekt **„Strenghtening Civic Participation in the Functioning of Inter-Municipal and Inter-Sectoral actors in Europe**“ u okvirima programa Europa za građane. Projekt ima za cilj poboljšati različite usluge na razini EU potičući građansko sudjelovanje, pa će se preko projektnih aktivnosti stvoriti mreža regionalnih dionika preko koje će se utjecati na nacionalne i europske procese donošenja politika. Nositelj projekta je Klaster regionalneho rozvoja iz Slovačke i projekt uključuje 11 partnera.
6. U provedbi je projekt **„Digitalizacija sustava javne rasvjete kao dijela smart city solutions na području grada Ludbrega**“ sufinanciran od strane Fonda za zaštitu okoliša i energetsku učinkovitost. Projektom je predviđena modernizacija ormara javne rasvjete te ugradnja uređaja za povezivanje kompletne postojeće rasvjete na smart city platformu. Ukupan iznos projekta iznosi 1.041.151,25 kuna.
7. U provedbi je projekt **nabave komunalne opreme namijenjene djeci odnosno ustanovama za predškolski odgoj i obrazovanje**, dječjim igralištima i parkovima. Projekt je prijavljen na natječaj Fonda za zaštitu okoliša i energetsku učinkovitost. Ukupan iznos projekta iznosi 647.757,50 kuna.
8. U provedbi je projekt **„Sanacija Crkve Srca Isusova u Apatiji“** koji se odnosi na provođenje konzervatorsko restauratorskih radova na žbukorezu u Crkvi Srca Isusova i sufinanciran je sredstvima Ministarstva kulture i medija u iznosu od 60.000,00 kuna. Ukupan iznos projekta je 65.000,00 kuna.
9. Grad Ludbreg je pridruženi suradnik po projektu **„Green cities for climate and water resilience, sustainable“**, koji je financiran iz Horizon 2020 programa, provodi se 5 godina i uključuje europske gradove Manchester, Valenciu, Wroclaw, Brest, Zadar i Modenu. Ostali pridruženi gradovi iz Hrvatske su Osijek, Belišće, Biograd na moru, Drniš, Karlovac i Knin. Projekt se odnosi na razmjenu iskustva i stjecanju novih znanja vezano za primjenu „rješenja temeljenih na prirodi“ u borbi protiv klimatskih promjena.
10. Projekt **„STE(A)M KIDS“** provodi se u okvirima programa ERASMUS + . Projekt se odnosi na uspostavu STE(A)M koncepta učionice u dječjim vrtićima kao obrazovni pristup koji koristi znanost, tehnologiju, inženjerstvo, umjetnost i matematiku kao pristupne točke za razvoj različitih socijalnih, kognitivnih, istraživačkih vještina kod djece predškolske dobi, a bazira se na „learning by doing“ metodi nastave i rada.

U izvještajnom razdoblju provodili su se transnacionalni sastanci projektnih partnera te treninzi učitelja i odgajatelja.

1. Projekt **„VR EDUCATION“** provodi se u okvirima programa ERASMUS +. Glavna ideja projekta je stvoriti inovativne pedagoške i nastavne metode koje će se temeljiti na digitalnim tehnologijama. Ideja ovog projekta je naučiti i potaknuti nastavnike/učenike da surađuju i koriste tehnologiju na kreativan i učinkovit način. U izvještajnom razdoblju, održan je kratkoročni trening osoblja na Cipru od 12. do 16. rujna 2021.g., učitelji u srednjim školama radili su s djecom nastavne sadržaje uz pomoć VR opreme te se radilo na izradi strateškog dokumenta za buduću suradnju i Priručnika za nastavnike.
2. Projekt **„VIA SAINT MARTIN“** provodi se u okviru Programa suradnje INTERREG V-A Mađarska – Hrvatska 2014. – 2020. Grad Ludbreg je nositelj projekta, a partner na projektu je općina Zalaszentmarton iz Mađarske. Opći cilj projekta je razviti i primijeniti inovativni turistički proizvod koji se odnosi na razvoj hodočasničke turističke rute, koja uključuje vjerske spomenike i objekte u prekograničnom području. U sklopu projekta nastavili su se radovi na uređenju kamp odmorišta u Ludbregu, organizirani su događaji po projektu- manifestacija VIA SAINT MARTIN, prekogranični hodočasnički dan, hodočasnički dan za mlade te je izrađen zajednički prekogranični hodočasnički program. Ukupna vrijednost projekta je 2.657.317,32 HRK.
	1. **PRIJAVLJENI PROJEKTI:**

**U periodu od srpnja do kraja prosinca 2021. godine prijavljeni su slijedeći projekti:**

1. Projekt **„Digital Ludbreg„** prijavljen je na natječaj Fonda za zaštitu okoliša i energetsku učinkovitost. Projekt se odnosi na unapređenje, optimalizacija i digitalizacija procesa javnih usluga Grada Ludbrega i povećanje dostupnosti interoperabilnih digitalnih javnih usluga spram građana i poduzetnika grada Ludbrega. Ukupna vrijednost projekta iznosi 1.290.625,00 kuna.
2. Projekt **„Kulturni centar industrijske baštine“** prijavljen je na natječaj Ministarstva kulture i medija. Glavni cilj projekta je revitalizacija prostora bivše ciglane i uređenje ine u prostor za valorizaciju industrijske baštine Grada Ludbrega i sličnih mjesta na području Europe. Ukupna vrijednost projekta iznosi 1.317.257,95 kuna.
3. Projekt **“Ludbreg Geothermal Waters“** prijavljen je na Program „Energija i klimatske promjene“ po javnom pozivu „Izrada tehničke dokumentacije za korištenje geotermalne energije“. Projekt se odnosi na izradu tehničke dokumentacije koja omogućava daljnja istraživanja geotermalnih potencijala na području Grada Ludbrega za iskorištavanje geotermalne energije u toplinarske svrhe. Ukupna vrijednost projekta iznosi 1.680.000,00 kuna.
4. Projekt **„LORI“** prijavljen je u okvirima Financijskog mehanizma Europskog gospodarskog prostora 2014.-2021. Projekt se odnosi na pružanje podrške poboljšanju STEM vještina učitelja, drugih odgojno-obrazovnih radnika te učenika osnovnih škola te razvoj potencijala učenika i učitelja u skladu s njihovim sklonostima, sposobnostima i interesima. Ukupna vrijednost projekta iznosi 22.376.250,00 kuna.
5. Projekt **„ReLife Bednja“** prijavljen je na LIFE natječaj 2021. godine u prioritetnom području „Priroda i bioraznolikost“. Projekt se odnosi na zaštitu područja toka rijeke Bednje i prostora Otoka mladosti te njegovo uređenje po najnovijim ekološkim standardima s ciljem zaštite postojećih prirodnih resursa i obnove biološke raznolikosti. Ukupna vrijednost projekta iznosi 40.730.887,50 kuna.
6. Projekt **„MULTIMODAL FREIGHT TRANSPORTATION BASED ON GREEN HYDROGEN USED FOR THE LAST MILE DELIVERIES -MF-HYLAMID“**, prijavljen je na inicijativu EUCF koja se odnosi na pružanje podrške gradovima u pripremi potrebnih analiza i studija izvodljivosti te daje pomoć u organizaciji i koordinaciji procesa izrade investicijskih koncepata i odnosi se na izradu projektno tehničke dokumentacije za proizvodnju zelene energije putem vodika kao obnovljivog izvora energije. Ukupna vrijednost projekta iznosi 450.000,00 kuna.
7. Projekt „**COMMON APPROACH TO DEVELOP SUSTAINABLE ENERGY AND CLIMATE ACTION PLANS IN EUROPEAN MUNICIPALITIES**“ prijavljen je na Program LIFE. Prijavitelj projekta je općina Trabzon Metropolitan, dok Grad Ludbreg nastupa kao partner. Vrijednost projekta za Grad Ludbreg je 117.700,00 EUR/895.000,00 HRK. Kroz navedeni projekt Grad Ludbreg će implementirati mjere iz SECAP-a.
8. Projekt „**REKONSTRUKCIJA DRUŠTVENOG DOMA U SELNIKU**“ prijavljen je na Natječaj za provedbu Podmjere 7.4 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – provedba tipa operacije 7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“. Realizacijom projekta rekonstruirat će se zgrada društvenog doma u Selniku koji se nalazi na kčbr. 420/7 k.o. Selnik. Vrijednost projekta je 5.098.831,65 HRK.
9. Projekt „**REKONSTRUKCIJA I DOGRADNJA DJEČJEG VRTIĆA RADOST-LUDBREG“,** faza II, prijavljen je na Natječaj za provedbu Podmjere 7.4 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ (iz ruralnog programa), o obuhvaća rekonstrukciju stare zgrade vrtića, modernizaciju kuhinje te dogradnju multifunkcionalne sporske dvorane. Vrijednost projekta je 5.203.414,00 HRK.

 **V. DRUŠTVENE DJELATNOSTI, SOCIJALNA SKRB I OPĆI POSLOVI**

 **V.I. DRUŠTVENE DJELATNOSTI**

 **1. JAVNE POTREBE IZ OBLASTI PREDŠKOLSKOG ODGOJA I OSNOVNOG**

 **OBRAZOVANJA**

 U dječjim vrtićima (gradskom i dva privatna) nastavljano je sufinanciranje Grada u iznosu od 800,00 kuna za puni desetosatni program boravka djece za ukupno 340 djece. Sufinanciralo se do 140 djece u Dječjem vrtiću „Radost“, do 85 djece u Dječjem vrtiću „Iskrica-Bernarda Varga“ te do 115 djece u Dječjem vrtiću „Smjehuljica“. Ekonomska cijena za boravak djece u Dječjem vrtiću „Radost“ Ludbreg ostala je u iznosu od =1.300,00 kuna mjesečno po djetetu.

 Također je nastavljeno sa sufinanciranjem boravka djece slabijeg imovnog stanja, osigurana su bila i sredstva za sufinanciranje edukacija i ekukativnih programa u dječjim vrtićima.

 U dječjem vrtiću „Smjehuljica“ provodio se program ranog i predškolskog odgoja s naglaskom individualnog pristupa poticanju cjelovitog razvoja svakog djeteta uključujući i djecu s poteškoćama u razvoju. Nastojalo se što uspješnije integrirati u odgojnu skupinu djecu s teškoćama u razvoju stoga su i nadalje bila angažirana 3 zaposlenika za radnom mjestu pomoćnika djeci s teškoćama u razvoju, a čiji se rad financira iz gradskog proračuna.

 Nastavljeno je s dosadašnjim projektima sufinanciranja prijevoza učenika osnovne škole, sufinanciranje produženog boravka učenika, troškova mentora i odlaska na natjecanja, osnovnoškolskog sporta, radne bilježnice, školski pribor kao i sufinanciranje autobusnog prijevoza učenika te pojednih programa Srednje škole Ludbreg. Grad Ludbreg i u proteklom izvještajnom razdoblju, a na početku školske godine sufinancirao je nabavu školskog pribora u pojedinačnoj vrijednosti od =100,00 kuna po učeniku kao i nabavu radnih bilježnica za učenike Osnovne škole Ludbreg u ukupnom iznosu od =299.383,50 kuna. Za sve učenike prvih razreda nabavljene su i podijeljene prigodne bojanke „Sigurni u prometu“.

 I dalje se radilo na aktivnostima u okviru programskih zahtjeva projekta Grad Ludbreg- prijatelj djece.

**2. JAVNE POTREBE IZ OBLASTI SPORTA**

 I u uvjetima još uvijek proglašene epidemije uslijed bolesti COVID-19 i propisanih epidemioloških mjera vezano uz natjecanja u pojedinim sportovima, ograničenja broja gledatelja te održavanje treninga u zatvorenim prostorima (dvoranama) nastavljeno je ulaganje u sport sufinanciranjem sportskih klubova preko Zajednice sportskih udruga, a sukladno osiguranim proračunskim sredstvima i Ugovoru o financijskoj potpori programima Zajednice u 2021. godini. U Gradskoj sporskoj dvorani osigurani su dodatni uvjeti za provođenje epidemiloških mjera sukladno uputama Hrvatskog zavoda za javno zdravstvo za odvijanje redovnih takmičenja i treninga. Nastavljeno je sa sufinancianjem projekta „Kretanje je život“. Također je potrebno napomenuti da je i nadalje korištenje gradske sportske dvorane besplatno za sve klubove koji su članovi Zajednice sportskih udruga.

 **3. PROJEKTI**

 **3.1 ZAŠTITA SPOMENIKA KULTURE I ARHEOLOŠKIH NALAZA**

 U izvještajnom razdoblju nastavilo se sa provođenjem aktivnosti na projektu “Unapređenje kontinentalnog turizma turističkom valorizacijom povijesne – kulturne baštine Grada Ludbrega“. U srpnju 2021.godine dovršeni su radovi na Crkvi svetog Trojstva, održane su posljednje promidžbene aktivnosti te je dana 31.srpnja 2021.g. održana i završna konferencija po projektu, čime je projekt i službeno završen. U 4 godine provedbe projekta postignuti su slijedeći pokazatelji: revitalizirana su i obnovljena dva kulturna dobra, stavljena su u funkciju četiri objeka javne namjene (šetnica uz Bednju, arheološki park, hotel i Crkve svetog Trojstva), uređen je Zanatski trg, stvoreni novi suveniri i promo materijali, otvoreno sedam novih radnih mjesta. Projekt je trajao 46 mjeseci te je, unatoč vrlo izazovnim situacijama i pandemijskim uvjetima, uspješno priveden kraju. Realizirane su sve planirane projektne aktivnosti ukupne vrijednosti 16.995.663,37 HRK.

  **4. JAVNE POTREBE IZ OBLASTI KULTURE**

 Grad Ludbreg osnivač je 2 ustanove iz oblasti kulture i to Centra za kulturu i informiranje «Dragutin Novak» Ludbreg i Gradske knjižnice i čitaonice «Mladen Kerstner» Ludbreg.,

 **4.1.CENTAR ZA KULTURU I INFORMIRANJE «Dragutin Novak» Ludbreg**

 U izvještajnom razdoblju Centar za kulturu i informiranje „Dragutin Novak“ Ludbreg je,uz još uvijek propisane epidemiološke mjere zbog koronavirusa, bio organizator mnogobrojnih događanja pod nazivom „Ludbreg petkom“ tako da je bilo organizirano otvorenje izložbi, predstavljanje knjiga, predstave za djecu te koncerti.

 Tijekom srpnja mjeseca organizirano je Ljetno kino na otvorenom na prostorima Otoka mladosti, a atriju Dvorca Batthyany bila je organizirana hula hop predstavla za velike i male.

 Tijekom kolovoza i rujna održavani su koncerti:Oridano Gypsy Jazz Band-a, Zagreb Brass Quinteta , Mirka Švende Žige, Daniela Caccie te Marijana Đuzela.

 Mjesec listopad i studeni bili su obilježeni izložbama: „Vjeruj u sebe, „Iz duše u okvir“, Izložbe o spomeničkoj baštini NOB-a, Izložba Snježane Novotny, izložba astrofotgrafija, a organiziran je i koncert Zagrebačkog kvarteta te origami radionica za male i velike. Za sam kraj godine – u prosincu upriličen je koncert Ivane Galić – Gospel special.

 Nakon dobivanja rješenja od strane Ministarstva kulture i medija o postojanju uvjeta uslijedio je formalni upis Muzeja grada Ludbrega kao posebne organizacijske jedinice Centra. Muzej grada Ludbrega tako je službeno osnovan 2. lipnja 2021. godine.

 Muzej je klasificiran kao opći, regionalni muzej zavičajnog i kompleksnog tipa unutar kojeg se sabire, istražuje i prezentira materijalna i nematerijalna baština s područja Ludbrega. Muzejska djelatnost raspoređena je po ustrojbenim jedinicama – odjelima i zbirkama: Arheološki odjel, Etnografski odjel i Povijesna zbirka koja ima različite fondove (Fond dokumentacije, Fond numizmatike, Zbirka fotografija i negativa, Stalni postav Zbirke predmeta sakralne umjetnosti). Muzejski odjeli i zbirke smješteni su u tri zgrade u gradu Ludbregu – Dvoran Batthyany, Arheološki park „Iovia“ te Bakina hiža i dedekov dvor.

 S Udrugom Žene iz Centra svijeta potpisan je Sporazum kojim Muzej grada Ludbrega preuzima na sebe brigu oko prikupljenih predmeta pod nazivom „Bakina hiža i dedekov dvor“ (stručna obrada, zaštita premeta i prezentacija). Udruga je vrijednim radom prikupila brojne predmeta za koje sad treba pobrinuti struka.
 U izvještajnom razdoblju potpisan je i ugovor s izvođačem radova na obnovi kinodvorane. Prva faza obnove uključuje građevinske i obrtničke radove i procijenjena vrijednost radova iznosi =1.200.000,00 kuna. U drugoj fazi obnove predviđeno je namještanje kinodvorane te instaliranje audio i vizualne opreme. Nova dvorana imati će 250 sjedećih mjesta, biti će vrlo moderno uređena, a budući da će biti multi funkcionalna u njoj će se moći održavati razni kulturno-umjetnički programi, koncerti, kino projekcije, konferencije, seminari, tribine, predavanja i ostali slični sadržaji.

 Provodile su se i aktivnosti Puhačkog orkestra.

 Vezano uz novinsko-nakladničku djelatnost, izdano je šest brojeva „Ludbreških novina“ u kojima su popraćeni svi događaji od značaja za Grad Ludbreg.

  **4.2.GRADSKA KNJIŽNICA I ČITAONICA «Mladen Kerstner»**

 U okviru svoje djelatnosti Knjižnica redovito pribavlja periodičke publikacije, te svake godine vrši nabavu knjižne i neknjižne građe te provodi dio kulturoloških djelatnosti.

 U izlogu Knjižnice redovito se obilježavaju obljetnice rođenja ili smrti velikih povijesnih ličnosti ili događanja. Isto tako, uspostavljena je veoma dobra suradnja s osnovnim školama, kako ludbreškom tako i susjednima, kao i sa dječjim vrtićima s područja Grada Ludbrega.

 Tijekom izvještajnog razdoblja Knjižnica je djelovala u nepovoljnim epidemiološkim uvjetima pa su zbog održavanja potrebne socijalne distance i skučenog prostora izostala brojna kulturno-edukativna događanja koja su se do pojave pandemije održavala na Dječjem odjelu. Dodatnim angažmanom djelatnika dio programa organiziran je u virtualnom obliku te je bio dostupan korisnicima putem mrežne stranice i društvenih mreža.

 Knjižnica je provodila pričaonice i kreativne radionice za djecu od 3 do 6 godina koje okupljaju djecu na bazi tjednih aktivnosti. Kontinuirano se provodio i program „Priča za laku noć“ ,s obzirom na dobar odaziv roditelja i djece, zatim radionice za djecu (likovne i glazbene), izložbe slika te večeri poezije. Svi programi Knjižnice na Dječjem odjelu za djecu i s djecom bili su sastavni dio akcije „Grad Ludbreg – prijatelj djece“.

 U objektivno nepovoljnim pandemijskim uvjetima Gradska knjižnica i čitaonica je svojim korisnicima i svim građanima ponudila iznimno kvalitetne kulturne sadržaje – izložba memorabilija „Škrinja grofa Zrinskog, Kešnerijada – proglašenje pobjednika, predstavljanje 46. Podravskog zbornika, promocija djela Ante Marinčića, obilježavanje 30. Godišnjice smrti M. Kerstnera, večernja kava s Julijom Matanović i Pavlom Pavličićem, obljetnički program Božice Jelušić, Čitajmo grofovski – Marko Gregur, putopisna predavanja i dr.

 Svi ovi programi kao i sam rad Gradske knjižnice i čitaonice Mladen Kerstner u Ludbregu zbog proglašene epidemije izvodili su se sukladno mjerama i preporukama Stožera te uz poštivanje nužnih epidemioloških mjera.

 **5. JAVNE POTREBE IZ OBLASTI SOCIJALNE SKRBI**

 I u drugoj polovini 2021. godine Grad Ludbreg osigurao je u Proračunu sredstva za naknade troškova stanovanja, jednokratne novčane pomoći, stipendije i pomoći učenicima i studentima, naknade za novorođenu djecu kao i sredstva za rad udruga koje se bave djelatnostima socijalne skrbi na području Grada.

 ***Gradsko društvo Crvenog križa***

 Gradsko društvo Crvenog križa Ludbreg, kao vodeća humanitarna organizacija, na osnovu postojeće dokumentacije, na području regije Ludbreg djeluje više od 139 godina.

 I u ovom izvještajnom razdoblju uspješno se provodio program „Pomoć u kući starim, bolesnim i nemoćnim osobama“, a na ovom programu i dalje je stalno zaposlena jedna djelatnica. Gradskom društvu zaposlen je i 1 kućni majstor kojeg financiraju sve jedinice lokalne samouprave ludbreške regije i koji na području cijele ludbreške regije obavlja dio poslova iz navedenog programa. U izvještajnom razdoblju na području Grada postojalo je do 30 korisnika obuhvaćenih mjerom pomoći u kući

 Provodile su se i aktivnosti iz plana i programa Hrvatskog crvenog križa „Djelovanje u katastrofama“, „Služba traženja“, a organiziran je i rad s mladeži crvenog križa.

 Početkom izvještajnog razdoblja započelo je provođenje projekta Zaželi II pod nazivom „Pomažemo sebi – pomažemo drugima“ te su potpisivani ugovori o radu sa ženskim osobama koje će neposredno sudjelovati u provođenju ovog projekta . Nositelj projekta je Gradsko društvo Crvenog križa Ludbreg, a partneri su Hrvatski zavod za zapošljavanje – Područni ured Varaždin i Centar za socijalnu skrb Ludbreg. Trajanje projekta je 18 mjeseci od čega će ukupno 20 žena biti zaposleno 12 mjeseci. Projekt je vrijedan 1.823.540,00 kuna i 100 postotnom je iznosu financiran od strane Europske unije sredstvima Europskog socijalnog fonda. Zaposlene žene na ovom projektu će kroz 12 mjeseci svojeg rada brinuti o 120 krajnjih korisnika starije životne dobi donoseći im hranu, lijekove, ogrjev, brinuti o higijeni i čistoći prostora u kojem korisnici žive, pomoći im u plaćanju računa i voditi brigu da se lijekovi redovno uzimaju , pomoći im odlazak kod liječnika , u banku ,CZSS, poštu i druge institucije bitne za normalno funkcioniranje ljudi starije životne dobi.

 Sukladno propisanim epidemiološkim mjerama organizirane su akcije dobrovoljnog darivanja krvi na kojima su naši sugrađani pokazivali svoju humanost darujući svoju krv.

 Značajna je bila i pomoć Gradskog društva Crvenog križa Ludbrega prilikom organizacije Ludbreške Svete Nedjelje.

 U izvještajnom razdoblju Gradskog društvo Crvenog križa Ludbreg provelo je sve svoje planirane aktivnosti.

  ***Socijalna potpora***

Odlukom o socijalnoj skrbi Grada Ludbrega propisano je tko mogu biti korisnici socijalne skrbi, njihova prava iz sustava socijalne skrbi, uvjeti, način i postupak ostvarivanja tih prava.

 Putem Socijalnog vijeća pružala se pomoć socijalno ugroženim, nemoćnim i drugim osobama koje same ili uz pomoć obitelji zbog nepovoljnih socijalnih prilika ili drugih okolnosti nisu u mogućnosti iste zadovoljiti, kao i pomoć za podmirenje troškova ogrjeva. U navedenom razdoblju održane su 4 sjednice Socijalnog vijeća. Podnijeto je i razmatrano ukupno 41 zahtjev od kojih je 26 povoljno riješeno, odnosno podnositeljima zahtjeva odobren je neki vid pomoći. Sukladno Odluci o socijalnoj skrbi u hitnim slučajevima o pojedinim zahtjevima odlučivano je i pojedinačnim zaključcima gradonačelnika.

 Tijekom godine sukladno Zakonu o socijalnoj skrbi te Odluci o socijalnoj skrbi Grada Ludbrega dodijeljuju se i pomoći za stanovanje za korisnike koji ispunjavaju uvjet prihoda ili socijalni uvjet. U izvještajnom razdoblju izdana su ukupno 19 rješenja u upravnom postupku kojima je pojedinim podnositeljima odobren neki vid pomoći za stanovanje:plaćanje računa za električnu energiju, plaćanje računa za vodoopskrbu, plaćanje računa za odvoz smeća, plaćanje najamnine te plaćanje računa za komunalnu naknadu i naknadu za uređenje voda.

 Također su se umirovljenicima i osobama slabijeg imovnog stanja s prebivalištem na području Grada Ludbrega, a čija mirovinska ili druga primanja iznose do 1.500,00 kuna mjesečno, isplatile jednokratne socijalne pomoći povodom božićno-novogodišnjih blagdana u iznosu od =200,00 kuna . Ove pomoći isplaćivane su u razdoblju od 20.-24. prosinca 2021. godine, a na ime pomoći za božićne blagdane. Isplatu ovih jednokratnih socijalnih pomoći ostvarilo je ukupno 239 korisnika, a za ove namjene utrošeno je ukupno =47.800,00 kuna.

 U izvještajnom razdoblju utrošeno je za sve ove namjene ukupno 163.672,12 kuna.

 ***Potpore za novorođenu djecu***

 Od siječnja 2017. godine primjenjuje se nova Odluka o jednokratnim novčanim pomoćima za novorođenu djecu kojom je određena visina jednokratnih novčanih pomoći za svako novorođeno dijete. Tako je za prvo novorođeno dijete određena visina naknade u iznosu od =1.200,00 kuna, za drugo novorođeno dijete određena je naknada u visini od =1.500,00 kuna, dok je za treće i svako daljnje novorođeno dijete određena visina naknade od =2.000,00 kuna.

 Od 4. kolovoza 2020. godine usluga eNovorođenče dostupna je roditeljima s područja Grada Ludbrega. Uvođenjem ove usluge, Grad Ludbreg omogućio je roditeljima novorođenog djeteta da prilikom prijave svog djeteta u matičnom uredu ili putem sustava e-Građani, kroz uslugu e-Novorođenče Gradu Ludbregu dostave zahtjev za jednokratnu naknadu za novorođeno dijete. Uvođenjem elektronskog zaprimanja zahtjeva za jednokratnom novčanom naknadom za novorođenčad, roditelji više neće morati u gradskoj upravi Grada Ludbrega predavati zahtjev, skupljati potrebnu dokumentaciju i osobno je predavati već će sve moći učiniti na jednom mjestu prilikom same prijave djeteta. Uvođenjem usluge eNovorođenče, nije se ukinulo zaprimanje osobno podnesenih zahtjeva.

 U izvještajnom razdoblju zaprimljeno je ukupno 42 zahtjeva, te je na ime naknada odnosno potpora za novorođenu djecu isplaćeno ukupno =53.200,00 kuna.

 ***Stipendije***

 Grad Ludbreg nastavio je sa stipendiranjem studenata i učenika s područja Grada. Za akademsku godinu 2021./2022. odobren je nastavak stipendiranja za 36 stipendista od kojih su 23 studenta i 13 učenika, a dodijeljeno je još 31 nova stipendija za 24 studenta i 7 učenika.

 Grad Ludbreg trenutno stipendira ukupno 61 stipendista iz razloga što su neki stipendisti odustali od gradske stipendije jer su ostvarili pravo na državnu stipendiju dok su neki u međuvremenu završili studij.

 Također, redovnim studentima su dodijeljene jednokratne novčane pomoći povodom božićnih i novogodišnjih blagdana u iznosu od =300,00 kuna. Isplatu je ostvarilo 87 studenata, a za ove namjene je utrošeno ukupno =26.100,00 kuna.

 U izvještajnom razdoblju za ove namjene utrošeno je ukupno =154.500,00 kuna.

 ***Ostale javne potrebe iz socijalne skrbi***

 Sukladno Programu javnih potreba u društvenim djelatnostima Grada Ludbrega za 2021. godinu, Grad Ludbreg potpomaže rad i financiranje udruga sa područja Grada. Na ovom području djeluju: Caritas župe Ludbreg, Udruga tjelesnih invalida «Lio» Ludbreg, Udruga «Ludbreško sunce», Udruga umirovljenika regije Ludbreg, Udruga antifašističkih boraca i antifašista općina i grada Ludbrega, Udruga hrvatskih dragovoljaca i veterana Domovinskog rata, Udruga hrvatskih vojnih invalida Domovinskog rata-Hvidra, Udruga ludbreški branitelji Vukovara 1991., Invalidsko društvo Ilco Varaždin i Društvo multipleskleroze Varaždinske županije.

 Pojedine udruge prijavile su svoje programe odnosno projekte na Javni natječaj kojeg je Grad raspisao te su, po provedenom postupku, sklopljeni ugovori o financijskoj potpori za financiranje pojedinih programa odnosno projekata u 2021.godini.

 **6. JAVNE POTREBE ORGANIZACIJA CIVILNOG DRUŠTVA**

 U prosincu 2015.godine donijet je novi Pravilnik o uvjetima i postupku za dodjelu financijskih potpora za programe i projekte organizacijama civilnog društva iz Proračuna Grada Ludbrega, čime je detaljno utvrđen postupak i uvjeti financiranja organizacija civilnog društva, a u skladu sa novim Zakonom o udrugama i Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

 Tako je navedenim pravilnikom propisano da će Grad Ludbreg u Proračunu osiguravati novčana sredstva za projekte i programe organizacija civilnog društva koji su od interesa za Grad te koji su na odgovarajući i pravovremeni način prijavljeni na javni natječaj koji će Grad raspisivati po donošenju proračuna za narednu godinu.

 U prosincu 2020. godine raspisan je javni natječaj za programe i projekte organizacija civilnog društva, a podnijete prijave razmatane su početkom 2021. godine.

 Na raspisani javni natječaj pristigle su ukupno 33 prijave i to 31 prijava za programe i 2 prijave za projekte. Po odobrenju programa odnosno projekata sklopljena su ukupno 32 ugovora s organizacijama civilnog društva odnosno udrugama te su im za provođenje programa odnosno projekata dodijeljena sredstva u ukupnom iznosu od =383.075,00 kuna, a sukladno osiguranim sredstvima u Proračunu Grada Ludbrega za 2021. godinu.

 Člankom 2. Pravilnika propisano je da se sredstva mogu odobriti i za ad hoc inicijative odnosno jednokratne podrške koje se pojavljuju izvan rokova predviđenih objavom Natječaja ili Poziva.

 U izvještajnom razdoblju za ove namjene utrošeno je 236.688,95 kuna.

 **7. JAVNE POTREBE ZAJEDNICE TEHNIČKE KULTURE**

 Zajednica tehničke kultue Grada Ludbrega objedinjuje i koordinira rad udruga tehničke kulture na području Grada Ludbreg s ciljem:unapređenja tehničke kulture stanovništva posebide mladih kroz obrazovne programe i projekte, popularizacije tehničkih znanosti kroz rad s nadarenim učenicima osnovne i srednje škole te održavanja obrazovnih programa za odrasle s ciljem dokvalifikacije i prekvalifikacije.

 U izvještajnom razdoblju, a posebno u zadnjem kvartalu 2021. godine došlo je do značajnih promjena unutar Zajednice tehničke kulture.

 ZTKL kao krovna udruga nastavila je s radom u sekcijama mladih tehničara (MT) i počela sa samostalnom organizacijom radionica programiranja, 3D modeliranja i tehničkog crtanja. Time su se aktaivnosti ZTKL podijelije na dvije grane: Sekcije mladih tehničara i Programske radionice.

 **Programske radionice** održavale su se tijekom školskih praznika. Započeto je s radionicama Micro:bit u suradnji s Gradskom knjižnicom i čitaonicom Mladen Kerstner obzirom da nije bilo drugih materijala za rad. Na prvoj radionici bilo je 8 djece koji su izrazili želju i spremnost da rade dalje tako da je organizirana i druga radionica, naprednog Micro:bit programiranja te 3D modeliranja utem 3D printera. Zbog velike važnosti tehničkog crtanja u tehničkoj kulturi započele su s radom i radionice tehničkog crtanja.

 **Sekcije mladih tehničara** svoj rad usmjerile su na pripreme za natjecanja mladih tehničara i održavaju se redovno svaki tjedan. Trenutno aktivne sekcije:robotika, automatika, radioorijentacija. Osim praktične pripreme rad sekcija proširen je i na tehničko crtanje (neovisno o radionicama) te su mentori svake sekcije radili i teorijske pripreme za djecu. Ostvarena je stalna suradnja s roditeljima koji su podrška djeci u pripremama za natjecanja.

 Izvršeno je investiranje u opremanje radionice te u materijal za rad jer ZTKL nije posjedovala neke osnovne ostvari. Ostvarena je aktivna suradnja s Osnovnom i Srednjom školom Ludbreg, a radilo se i na projektima Zajednice tehničke kulture RH.

 U izvještajnom razdoblju za rad Zajednice tehničke kulture isplaćena su sredstva u ukupnom iznosu od =89.000,00 kuna, a sukladno Ugovoru o financijskoj potpori programima i realiziranim aktivnostima u izvještajnom razdoblju.

 **8. VATROGASTVO I CIVILNA ZAŠTITA**

 **8.1. Vatrogasna zajednica i DVD**

 Grad Ludbreg obvezan je sukladno važećim pravnim propisima financirati rad i razvoj vatrogastva, te je kao i dosada nastavio i mnogo više nego je zakonska obveza financirati rad vatrogasne zajednice, a preko nje i dobrovoljnih vatrogasnih društava.

 Na području Grada Ludbrega djeluje Vatrogasna zajednica Grada Ludbrega u čiji rad je uključeno ukupno 8 dobrovoljnih vatrogasnih društava; DVD Ludbreg kao središnje društvo, te DVD Bolfan, Čukovec, Kućan Ludbreški, Selnik, Sigetec Ludbreški, Slokovec i Hrastovsko. Vatrogasna zajednica Grada Ludbrega trenutačno broji 316 članova od čega je 94 operativnih članova, 65 izvršnih članova, 26 pričuvna člana, 5 veterana, 13 počasnih članova, 8 pomažućih članova, 39 člana vatrogasne mladeži i 67 članova vatrogasnog podmlatka.

 U izvještajnom razdoblju pojedina dobrovoljna vatrogasna društva u okviru operativne djelatnosti išla su na intervencije kada je to bilo potrebno.

 Izvršeno je prikupljanje svih potrebnih podataka od nadležnih službi za izradu novih dokumenata – Procjene ugroženosti od požara i tehnološke eksplozije i Plana zaštite od požara.

 U vrijeme još uvijek prisutne epidemije bolesti COVID-19 Vatrogasna zajednica Grada Ludbrega vrlo aktivno se uključila u rad Stožera civilne zaštite te je kao operativna snaga aktivno sudjelovala u provođenju i nadzoru provođenja posebnih mjera, odluka i preporuka Stožera civilne zaštite RH i Hrvatskog zavoda za javno zdravstvo.

 **8.2. Civilna zaštita**

 Tijekom izvještajnog razdoblja nastavilo se aktivno raditi na usklađivanju i donošenju akata sukladno obvezama proizašlim iz novog Zakona o sustavu civilne zaštite.

 Nakon provedenih lokalnih izbora i imenovanja novog načelnika, zamjenika načelnika i članova Stožera, početkom kolovoza 2021. godine održana je konstituirajuća sjednica Stožera civilne zaštite Grada Ludbrega.

 Stožer civilne zaštite sastoji se od načelnika Stožera, zamjenika načelnika stožera i 7 članova.

 U izvještajnom razdoblju i dalje je veoma značajna bila i aktivnost Stožera civilne zaštite Grada Ludbrega koji je bio neposredno nadležan za provođenje odluka, mjera i preporuka Stožera civilne zaštite RH, Županijskog stožera civilne zaštite Varaždinske županije kao i Hrvatskog zavoda za javno zdravstvo, a sve uslijed proglašene epidemije bolesti COVID-19 uzrokovane virusom SARS-COv-2. Sjednice Stožera u punom sastavu održavane su prema potrebi, a u užem sastavu na tjednoj bazi, a po potrebi i češće.

 U provođenju ovih odluka, mjera i preporuka značajan je angažman i suradnja s Vatrogasnom zajednicom Grada Ludbrega kao i Policijskom postajom Ludbreg.

 U ovom izvještajnom razdoblju bila je intenzivna, gotovo svakodnevna suradnja i komunikacija s Područnim uredom civilne zaštite Varaždin, kao i Županijskim stožerom civilne zaštite Varaždinske županije.

 Nakon prikupljenih svih potrebnih podataka donijet je Plan djelovanja civilne zaštite Grada Ludbrega te Analiza stanja sustava civilne zaštite na području Grada Ludbrega za 2021. godinu kao i Plan razvoja sustava civilne zaštite na području Grada Ludbrega za 2022. godinu s trogodišnjim financijskim učincima.

 Prikupljeni su svi potrebni podaci za izradu nove Procjene rizika od velikih nesreća za Grad Ludbrega te je pripremljen Nacrt ovog dokumenta.

 U ovoj novonastaloj situaciji i mnogobrojnim odlukama i epidemiološkim mjerama koje su utjecale i na svakodnevni život i rad ljudi, može se konstatirati da je Stožer kontinuirano, svakodnevno pratio situaciju na području Grada Ludbrega te da nije bilo kršenja propisanih odluka i mjera, odnosno da su se građani Grada Ludbrega u ovoj novonastaloj situaciji ponašali veoma odgovorno.

 **9. TURISTIČKA ZAJEDNICA GRADA LUDBREGA**

 U izvještajnom razdoblju Turistička zajednica našega Grada bila je organizator ili suorganizator mnogobrojnih događanja koja su se održavala uglavnom na otvorenim prostorima uz propisane epidemiološke mjere i sukladno odlukama Stožera CZ Republike uslijed proglašene pandemije koronavirusom.

 Početkom srpnja održana je već tradicionalna 34. Ludbreška biciklijada po ruti duljine od 12,5 kilometara po okolici Ludbrega sa popratnim sadržajima.

 Tijekom ljeta održani su razni programi pod nazivom „Aktivno ljeto u Ludbregu“, a koji su obuhvaćali sadržaje i aktivnosti kojima se potiču građani da se aktivno uključe u njihovo provođenje s ciljem poboljšanja mentalne snage, fizičke kondicije i zdravlja u konačnici .

 Održana je i tradicionalna manifestacija „Ludbreška Sveta Nedjelja“ sa popratnim programima te završnim misnim slavljem prve nedjelje mjeseca rujna.

 Početkom mjeseca studenoga održana je manifestacija pod nazivom „Wine&Walk“, a što je zapravo bilo pilot izdanje novog turističkog proizvoda razvijenog kroz projekt prekogranične suradnje „Via Saint Martin“ kojeg sufinancira Europska unija. Hodačka ruta inspirirana je hodočasničkom tradicijom ludbreškg kraja putevima sv. Martina, a posjetitelji su hodali rutom dugačkom oko 12 kilometara koja povezuje dva „sveca“ – kipove sv. Martina i sv. Vinka koji krase dvije uzvisine koje okružuju grad. Sudionike je, uz pratnju vodiča, put vodio kroz šumoviti brežuljkasti krajolik dovoljno izazovan za provođenje aktivne subote, a opet dovoljno blag da ga mogu proći svi željni zabave, druženja i rekreacije. Na putu su se nalazile degustacijske točke odnosno odmorišta na kojima su vinari nudili svoja autentična vina, domaće „zalogaj“ i dal lokalne kulture i običaja.

 Uoči Božića, održan je „Cinkuš adventski – ludbreški božićni sajam“ sa popratnim sadržajima za djecu i odrasle.

 Turistička zajednica nastavila je s financiranjem različitih oblika promidžbe gradskih događanja u svim vrstama medija i tijekom ovog izvještajnog razdoblja.

**10. PROMIDŽBENE AKTIVNOSTI**

 Manifestacije i događaji koji su održani u ovom izvještajnom razdoblju medijski su popraćeni s ciljem obavještavanja javnosti o programima koji su se odvijali.

 Na lokalnoj razini sva događanja prate i o njima izvještavaju Radio Ludbreg i Ludbreške novine, a svi sadržaji redovno se objavljuju i na gradskom Internet portalu.

 Na regionalnoj razini, medijski nas prate predstavnici tjednika koji izlaze na području Varaždinske i Koprivničko-križevačke županije. Za predstavljanje i najavu značajnijih manifestacija organizirale su se konferencije za tisak te gostovanja u emisijama Varaždinske televizije.

 **V.2. OPĆI POSLOVI**

1. ***Usklađivanje i predlaganje akata***

Donošenjem pojedinih novih zakona, promjenama postojeće zakonske regulative, kadrovskim promjenama u pojedinim institucijama bilo je nužno uskladiti odnosno predložiti donošenje ili izmjene i dopune općih i pojedinačnih akata Gradskoga vijeća, gradonačelnika kao izvršnog čelnika Grada, upravnih tijela vezano za neposredno obavljanje poslova iz samoupravnog djelokruga Grada kao i ustanova čiji je osnivač Grad Ludbreg.

U izvještajnom razdoblju održane su ukupno 4 sjednice Gradskoga vijeća s ukupno 37 točaka dnevnog reda, a pripremljene su i održane sjednice i pojedinih radnih tijela Gradskoga vijeća i gradonačelnika.

Zbog vrlo nepovoljne epidemiološke situacije uslijed proglašene pandemije uzrokovane koronavirusom te sukladno uputi Ministarstva uprave RH i izmjenama Zakona o lokalnoj i područnoj (regionalnoj) samoupravi u izvještajnom razdoblju održane su 3 ON line sjednice korištenjem sustava e-Glasanje i aplikacije ZOOM.

Od značajnijih akata pripremljenih i donesenih u izvještajnom razdoblju valja spomenuti slijedeće: Odluka o davanju pozitivnog mišljenja o ulasku u obuhvati većeg urbanog područja Grada Varaždina, Odluka o donošenju Godišnjeg plana upravljanja imovinom u vlasništvu Grada Ludbrega za 2022. godinu, Odluka o osnivanju Poduzetničke zone Apatija te Program izgradnje Poduzetničke zone Apatija, Odluka o donošenju i Plan djelovanja Grada Ludbrega u području prirodnih nepogoda za 2022. godinu, Odluka o raspoređivanju sredstava za rad političkih stranaka i nezavisnih vijećnika iz Proračuna Grada Ludbrega za 2021. godinu, Proračun Grada Ludbrega za 2022. godinu, Programi javnih potreba za 2022. godinu, Odluka o izradi V. izmjena i dopuna Prostornog plana uređenja Grada Ludbrega, Odluka o izradi VI. Izmjena i dopuna Urbanističkog plana uređenja Ludbrega, Odluka o određivanju imena ulica i promjeni naziva ulice u naselju Ludbreg, Odluka o izmjeni Odluke o određivanju imena i protezanju ulica i rudina u naselju Vinogradi Ludbreški, Rješenje o imenovanju Povjerenstva za ravnopravnost spolova Grada Ludbrega, Analiza stanja sustava civilne zaštite na području Grada Ludbrega za 2021. godinu te Plan razvoja sustava civilne zaštite na području Grada Ludbrega za 2022. godinu.

Pripremljeni su i donijeti akti iz nadležnosti izvršnog čelnika-gradonačelnika.

Sukladno zakonskoj obvezi, opći akti koje je donosilo Gradsko vijeće dostavljani su u zakonom propisanom roku nadležnom tijelu državne uprave u čijem je djelokrugu opći akt zajedno s izvatkom iz zapisnika koji se odnosi na postupak donošenja općeg akt propisan statutom i poslovnikom i to u roku od 15 dana od dana donošenja općeg akta.

1. ***Ostale aktivnosti***

U izvještajnom razdoblju održan je popis stanovništva. Naime, zbog vrlo nepovoljne epidemiološke situacije, a sukladno izmjenama i dopunama Zakona o popisu stanovništva 2021. godine, provođenje popisa stanovništva prolongirano za rujan mjesec 2021. godine. U prostorima gradske uprave bilo je sjedište Popisnog povjerenstva Ispostave Ludbreg za područje Grada Ludbrega i Općina Martijanec, Mali Bukovec, Sveti Đurđ i Veliki Bukovec. U nadležnosti Povjerenstva bili su slijedeći poslovi: predlaganje županijskom popisnom povjerenstvu imenovanje voditelja popisnih centara, kontrolora i popisivača, predlaganje glavnom ravnatelju Zavoda imenovanje instruktora, obavještavanje stanovništva o provedbi Popisa, preuzimanje tehničke opreme i ostalog materijala za Popis za područje ispostave, osiguranje prostora za rad popisnih centara na području za koje je osnovano, nadzor rada voditelja popisnih centra te, organiziranje poduke kontrolora i popisivanja, raspoređivanje kontrolora i popisivača po popisnim krugovima te ostale aktivnosti u skladu s uputama za sudionike popisa i zakonskim ovlastima.

Popis se provodio na dva načina: od 13. do 26. rujna građani su se mogli popisati samostalno koristeći se popisnim upitnikom u elektroničkom obliku koji je bio dostupan na portalu e-Građani, istodobno popisujući kućanstvo i stan u kojem stanuju, a od 27. rujna do 14. studenoga 2021. godine popisivači su s pomoću elektroničkih uređaja popisivali sve popisne jedinice koje se nisu samostalno popisale te su kontrolirali podatke prikupljene samostalnim popisivanjem.

Nadalje, obavljeni su svi organizacijski i protokolarni poslovi vezani uz manifestaciju „Ludbreška Sveta Nedjelja“ koja je tradicionalno održana prve nedjelje mjeseca rujna, a uz sve propisane epidemiološke mjere.

U izvještajnom razdoblju izostale su neke aktivnosti koje su bile planirane, a koje nije bilo moguće realizirati zbog pojedinih odluka i mjera Stožera civilne zaštite RH, a vezano uz proglašenu epidemiju uslijed koronavirusa.

U izvještajnom razdoblju zaposlenici Odsjeka za lokalnu samoupravu i opće poslove pružali su svu potrebnu pomoć Stožeru civilne zaštite Grada Ludbrega.

 Iako su neki planirani događaji i manifestacije morali biti odgođeni ipak su obavljene i mnogobrojne protokolarne obveze, prijemi i poslovni sastanci.

 Prigodno su obilježeni i svi državni blagdani i pojedini datumi vezani uz nacionalno i međunarodno obilježavanje.

**ZAKLJUČAK**

 U izvještajnom razdoblju uspješno su, a u skladu s financijskim mogućnostima, realizirani ranije započeti projekti, a pokrenute su i neke nove aktivnosti na poslovima od lokalnog značaja i u nadležnosti lokalne samouprave.

 I u ovom izvještajnom razdoblju održano je niz uspješnih sastanaka sa potencijalnim investitorima na području našega Grada, predstavnicima državnih i županijskih javnih poduzeća, gradskih ustanova, a sve u cilju stvaranja uvjeta za realizaciju gradskih programa i projekata.

 Za realizaciju projekata i mnogobrojnih aktivnosti koje su se odvijale uveliko su doprinijeli i novoizabrani članovi Gradskoga vijeća, članovi pojedinih radnih tijela kao i gradske službe koje su svaka u svojoj nadležnosti operativno provodile donijete odluke.

Svojim djelovanjem u okviru zakonskih ovlasti i obveza, gradonačelnik i njegovi suradnici poduzimali su mjere i radnje za stvaranje boljih uvjeta za gospodarski i društveni razvoj Grada i svih naselja, a sve za dobrobit Grada odnosno njegovih građana.

 Gradonačelnik

 Grada Ludbrega:

 Dubravko Bilić



 **GRADSKO VIJEĆE *P R I J E D L O G***

KLASA:021-01/21-01/10

URBROJ:2186-16-02/1-21-4

Ludbreg, 24. svibnja 2022.

 Na temelju članaka 35. i 35. b. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01-vjerodostojno tumačenje, 129/05, 109/07, 125/08, 36/09 , 150/11, 144/12, 19/13-pročišćeni tekst, 137/15-ispravak, 123/17, 98/19, 144/20 ) i članaka 34. i 62. Statuta Grada Ludbrega (“Službeni vjesnik Varaždinske županije” br. 12/21) Gradsko vijeće Grada Ludbrega na 10. sjednici održanoj 24. svibnja 2022. godine, usvojilo je slijedeći

## Z A K LJ U Č A K

### I.

 Gradsko vijeće Grada Ludbrega **p r i h v a ć a** Izvješće gradonačelnika o radu za razdoblje srpanj – prosinac 2021. godine.

### II.

###  Ovaj zaključak stupa na snagu danom donošenja.

 PREDSJEDNIK

 GRADSKOGA VIJEĆA:

 Darko Jagić